מפגש רביעי- צניעות
מהלך:

א. משחק ים/יבשה: מה שייך לחלקים החיצוניים שלי ומה שייך לחלקים הפנימיים שלי.

חוץ- נעליים, שרשרת, תיק, שעון, פלאפון, כרית, גובה, מידת נעליים, צבע עיניים.

פנים- אני חולמת להיות רופאה, רגישה, טובת לב, אוהבת מוזיקה, מעניין אותי ללמוד על מלחמות ישראל, קשה לי בלימודים, אוהבת לקרוא ספרים, מתגעגעת לחברה שעזבה.
ב. ספר "רחוק מהעין רחוק מהלב"- אפשר להסתכל מסביב במבט שטחי ואפשר להסתכל במבט עמוק יותר ולראות דברים שונים לחלוטין, ומורכבים יותר.
ג. לפזר תמונות של דמויות על הרצפה. כל זוג בנות צריך לבחור דמות ולבנות לו תעודת זהות.

איסוף אח"כ: מה היה קל למלא? מה היה קשה למלא? מדוע זה קשה? כי אי אפשר לדעת דברים פנימיים על האדם רק מתמונה ולא מהכרות אמיתית פנים מול פנים ומעבר לכך. אם אני בטוחה שאני יודעת הכל לפי מראה חיצוני- אני שופטת וסטיגמטית.

ד. סרטון "המתייג".
דיון: מה גרם לו לשנות את התיוג? שהוא ראה התנהגות, תגובה למצב. זה מעיד על אופי.
       מה אני מפסידה אם אני מתנהגת כך כלפי החברות שלי? אני מפסידה חברות פוטנציאליות, אני לא באמת מכירה את האנשים סביבי, אני לא רוצה שיתייחסו אלי ככה.

ה. מה קורה לאדם שמדגיש את החיצוניות שלו יותר מידי?

קטע רדיו "איך אני נראה" (להשמיע פעמיים).

דיון: איך הוא הגיע למצב הזה? אם כל מה שחשוב לי זה חיצוניות, אז אני מתייחס כך אפילו לעצמי! החצנה באה אצל אדם שלא מפתח את הפנימיות שלו.
מה זה נקרא לפתח פנימיות? מה זאת אומרת?

לעבוד על המידות, ללמוד, לברר מה חשוב לי בחיים, במה אני מאמין, על פי אילו ערכים אני חי, לעשות מה שנכון ולא רק מה שבא לי.
ו. בת שרוצה להיות מקובלת יותר בחברה מה היא יכולה לעשות?

כיוון אחד- לעשות מעשים שאחרים יעריכו וייהנו מהם: לעזור, להיות חברה טובה, להתחשב וכו'.

כיוון אחר- להחצין את עצמי ע"י לבוש והתנהגות קולנית.

לבקש משתי בנות לבוא ולנענע קופסאות- אחת עם אבן אחת ואחת מלאה אבנים. מה מרעיש יותר? האבן הבודדת. "איסטרא בלגינא קיש קיש קריא" (חז"ל)- כשאין הרבה בפנים- צריך לעשות הרבה רעש ולמשוך תשומת לב ממקומות שליליים. כשהפנים מלא בטוב- לא צריך עזרים חיצוניים. מספיק להיות אתה כדי שיהיה לך טוב.

ז. הגדרת המילה "צניעות":
1. כל אחת מקבלת משפט שמשולבת בו המילה "צניעות" בכל מיני וריאציות, וצריכה להסביר את משמעות המילה לפי ההקשר. (קטן, מצומצם, פשוט, ענו, צניעות בלבוש, מנומס)

2. שמים על הרצפה הגדרות ממילון אבן שושן וכל בת מניחה את המשפט שלה ליד ההגדרה המתאימה.

ח. לימוד בקבוצות קטנות מקור קצר על צניעות, וכל קבוצה מדווחת אח"כ במליאה מה למדה על צניעות לפי המקור שלה.

ט. סיכום ביניים: צניעות היא לא רק לבוש אלא היא מידה בנפש שמשמעותה להדגיש את הפנימיות ולא את החיצוניות. לייחס יותר חשיבות למהות: מי האדם, מה באמת אני צריכה, מה באמת עושה לי טוב, ולייחס פחות חשיבות לחיצוניות: מראה חיצוני, רכוש, אופנה, נורמות חברתיות שאולי לא נראות לי נכונות.

אז איך זה קשור לצניעות הלבוש?

י. דף לימוד אימהות ובנות
סיכום: יש לנו גוף ונפש. הגוף ניכר כלפי חוץ והנפש לא. אם אני לא צנועה אני מדגישה את הגוף ובכך בעצם מסתירה את הפנימיות שלי. אם אני צנועה אני מעבירה מסר שהלבוש הוא לא הכל בעיני, אלא יש לו תפקיד- לבטא את הפנימיות שלי. (מהי הפנימיות שלי? זה כבר עניין רציני וארוך שדורש בירור...)

ש.ב. רשות
לענות למכתב של בת חילוניה בגילי, ששואלת מדוע להתלבש בצניעות.

